நான் அவரைக் கடைசியாக இரு ஆண்டுகளுக்கு முன் சென்னையில் சந்தித்தபோது இலக்கிய ஆர்வத்துடன் ஆன்மீகம், இயற்கையுடன் இணைந்த வாழ்வு போன்றவற்றில் அவரது நாட்டம் மிகுந்திருந்தது. இருந்தும் தீவிர நாத்திகனான என்னுடன் எப்போதும் போல அன்புடன் பழகியதும், சில நாட்கள் என்னுடனேயே தங்கியிருந்ததும், தொட்டாற் சுருங்கிகள் பலரை அன்றாட வாழ்வில் சந்தித்து வரும் எனக்கு இன்னும் அதிர்ச்சியளிப்பதாகவே இருக்கிறது. அப்போதே ப்ரகாஷ் வாரம் ஒருநாள் உண்ணாவிரத்தை மேற்கொண்டிருந்தார். விரைவிலேயே வாரம் ஒரு நாள் மவுன விரதத்தை மேற்கொள்ளப் போவதாகவும் கூறியிருந்தார்.